אלינור אהרון

אלינור אהרון (נולדה ב-21 ביוני 1973) היא שחקנית וזמרת ישראלית.

== ביוגרפיה ==
נולדה בשם אלינורה אהרון, וגדלה בתל אביב. בצעירותה למדה לנגן בפסנתר. בוגרת בית הספר לאומנויות של תל אביב מחזור א' במגמת מחול. את לימודי התיכון עשתה אהרון בבית הספר "תלמה ילין", ושירתה בלהקת חיל החינוך.

בוגרת בית הספר למשחק ניסן נתיב של שנת 1998.

== קריירה ==
בין השנים 1987–1992 הייתה חברה בלהקת "צעירי תל אביב" והופיעה בסדרות הטלוויזיה של הלהקה "החופש האחרון" ו"לא כולל שירות". 

ב-1990 השתתפה אהרון בתוכנית "הופה היי" ביחד עם שני חבריה מלהקת "צעירי תל אביב" : איריס קליין וניר גבע.

ב-1991 השתתפה אהרון לצד חברה מלהקת "צעירי תל אביב" טל זייברט בתוכנית "תוסס". באותה השנה השתתפה אהרון בליווי ארבעת חבריה מלהקת "צעירי תל אביב" : בטי כהן, סער פין, טל מוסרי ואסף פריינטא לצד השחקן שלמה בר-שביט בתוכנית על החשמל בשם "תחנת הכוח".
בנוסף באותה השנה השתתפה אהרון בליווי ארבעת חבריה מלהקת "צעירי תל אביב": ליאת אחירון, אביבית צמח, סער פין ויריב יפת בקדם אירוויזיון בשם "אלינור וצעירי ת"א" עם השיר "נערה צעירה" שזכה במקום הרביעי.

בשנים 1993- 1994 הנחתה אהרון את התוכנית "תוסס".

ב-1994 הצטרפה אהרון ללהקת שחקני התיאטרון הקאמרי כשהחלה לשחק בהעלאתו הראשונה של המחזה "דבר מצחיק קרה" בישראל בבימויו של מיכאל גורביץ'. מאז, משחקת בתיאטרון הבימה, תיאטרון בית ליסין ותיאטרון חיפה.

ב-1995 השתתפה בקלטת הילדים "סבתא בשלה דייסה" לצד ליא קניג ואלברט כהן.

ב-1996 שיחקה אהרון בקומדיה הישראלית "חצי המנשה". באותה שנה זכתה במלגת קרן שרת.

ב-2000 שיחקה אהרון בהצגת הילדים "פוקהונטס" בתפקיד פוקהונטס.

בשנת 2001 זכתה במלגה על שם השחקנית עדנה פלידל.

בשנת 2002 החלה להופיע בתיאטרון הקאמרי במחזה "עוץ לי גוץ לי" בתפקיד בת הטוחן.

אהרון הופיעה במספר קלטות וידאו לילדים, בהם "שירי משחק" של דתיה בן דור, "סבתא בישלה דייסה" וב-DVD חינוכי על תקופת התנ"ך בשם "התנ"ך לילדים" מאת אפרים סידון. כמו כן השתתפה בתוכנית הילדים "פרפר נחמד" בשנים 2000 –2004. 

אהרון השתתפה במופעים "פתחו את השער" על פי שירי וסיפורי קדיה מולודובסקי, "איך באים השירים אל לב האדם" בשיתוף סימפונט רעננה ובמופע "כי אשמרה שבת" של התזמורת האנדלוסית הישראלית.

ב-2012 הוציאה סינגל בשם "לא סתם", ומאוחר יותר באותה שנה יצא אלבום הבכורה שלה, אלבום ראשון, אותו יצרה במשותף עם בעלה. בנובמבר אותה שנה יצא קליפ בהשתתפות בעלה אוהד בן אבי, במאי הסדרה "לא כולל שירות" יצחק שאולי, אשתו לשעבר של חברה ללהקת "צעירי תל אביב" סער פין, שרון פין, וחבריה מלהקת "צעירי תל אביב" ששיחקו עמה ב"לא כולל שירות" : טל זייברט, איריס קליין,שי פלד, בטי כהן, עדי עמרני, נועה כהן, אסף פריינטא, תומר גוטליב, דנה דבורין, רינת הלון וסער פין.

משנת 2018 עוסקת אהרון בנוסף למשחק ולשירה, גם בתחום התיירות כעובדת במכירות חבילות נופש ובידור לחו"ל.

בשנת 2019 חזרה להופיע בתיאטרון הקאמרי במחזה "עוץ לי גוץ לי" בתפקיד בת הטוחן.

==חיים אישיים==
אהרון היא אחייניתו של בצלאל אלוני שהיה מנהלה האישי של הזמרת עפרה חזה. 

בתחילת דרכה הייתה אהרון בזוגיות עם דני גומס, שהיה חבר עמה בלהקת "צעירי תל אביב" והשתתף יחד איתה בסדרה של הלהקה "החופש האחרון". בשנת 1990 נפצע גומס קשה מאוד בתאונת דרכים, ומאז הוא משותק מהצוואר ומטה עם פגיעה מוחית, ומרותק לכיסא גלגלים, כאשר הוא מבין מה קורה סביבו, אך אינו יכול לדבר.

ב-11 ביוני 2007 נישאה אהרון לזמר והיוצר אוהד בן אבי, ולהם בת שנולדה ב-2013 ובן שנולד ב-2020.

מתגוררת בשכונת אפקה בתל אביב.

== תפקידים ==
=== בתיאטרון הקאמרי ===
{| class="wikitable"

! href="21 ביוני" | הצגה
! href="שחקן" | מחזאי
! href="זמר" | במאי
! href="ישראל" | תפקיד
! הצגת בכורה
|-
|דבר מצחיק קרה
|סטיבן זונדהיים, ברט שבלוב ולארי גלברט
|מיכאל גורביץ'
|וויברטה
|1994
|- href="סלאח שבאתי"
| href="תיאטרון הבימה" | קרום
| href="מחזמר" | חנוך לוין
| href="מיכל ינאי" |מיכאל גורביץ'
| href="טלי אורן" | כלה/ אחות
| 17 בפברואר 2000
|-
|הורדוס
|עדנה מזי"א
|עדנה מזי"א
|דינה
|20 במאי 2000
|-
|ליזיסטרטה 2000
|ענת גוב על פי אריסטופאנס
|עדנה מזי"א
|אליקי חג'ידקיס
|25 בינואר 2001
|-
|עוץ לי גוץ לי
|אברהם שלונסקי ודובי זלצר
|רוני פינקוביץ'
|בת הטוחן (הוחלף על ידי מירב פלדמן)
|30 בנובמבר 2002
|-
|כובע הקש האיטלקי
|אז'ן לביש ומארק מישל
|מיטקו בוזקוב
|אלן הכלה
|6 במרץ 2003
|-
|פרק ב'
|ניל סיימון
|אלון אופיר
|פיי מדוויק (החליפה את אסי לוי)
|1 במרץ 2003
|-
|שירת הקאמרי
|מישה בלכרוביץ וטל בלכרוביץ, אבי גז
|צדי צרפתי
|תפקידים שונים
|11 בפברואר 2005
|-
|סאלח שבתי
|אפרים קישון
|משה קפטן
|חבובה שבתי
|25 ביוני 2008
|}

=== בתיאטרון הבימה ===
{|class="wikitable"
|-
! הצגה !! מחזאי !! במאי !! תפקיד !! הצגת בכורה
|-
| בוסתן ספרדי
| יצחק נבון
| צדי צרפתי
| ויקטוריה (החליפה את גלית גיאת)
| 8 בינואר 1998
|}

=== בתיאטרון בית ליסין ===
{|class="wikitable"
|-
! הצגה !! מחזאי !! במאי !! תפקיד !! הצגת בכורה
|-
| אבניו קיו
| ג'ף וייטי, רוברט לופז וג'ף מרקס
| משה קפטן
| לטינה
| 23 באוקטובר 2007
|}

=== בתיאטרון חיפה ===
{|class="wikitable"
|-
! הצגה !! מחזאי !! במאי !! תפקיד !! הצגת בכורה
|-
| בילי שוורץ
| אוהד חיטמן ושירילי דשא
| דניאל אפרת
| גב' קרלה אבנר (החליפה את דור אוחיון בר נתן)
| 21 במרץ 2015
|}

=== בתיאטרון המסחרי ===
{|class="wikitable"
|-
! הצגה !! מחזאי !! במאי !! תפקיד !! הצגת בכורה
|-
| פוקהונטס
| עידן עמית
| עידן עמית
| פוקהונטס
| 23 בדצמבר 2000
|}

== קישורים חיצוניים ==

* [http://www.youtube.com/user/elinoraharon/videos ערוץ היוטיוב של אלינור אהרון]
* 
* גלי אופק, [http://www.eonline.co.il/content.asp?id=6554&sid=8 אלינור אהרון מוציאה סינגל שני בדרך לאלבום בכורה], אתר E!
* 
* 
* טל גורדון, [http://www.habama.co.il/Pages/Description.aspx?Subj=3&Area=1&ArticleId=18313 בריאיון עם אלינור אהרון: "אני מרגישה ניצחון ענק"], באתר הבמה, 3 באוקטובר 2012
* 

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות תלמה ילין
קטגוריה:בוגרי תלמה ילין
קטגוריה:חברי להקת צעירי תל אביב
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:פרפר נחמד: מנחות
קטגוריה:מתמודדות קדם-האירוויזיון
קטגוריה:ישראליות שנולדו ב-1973
קטגוריה:ישראלים שנולדו ב-1973
קטגוריה:שחקני התיאטרון הקאמרי